Document ID: 32007R1232

UREDBA KOMISIJE (ES) št. 1232/2007
z dne 22. oktobra 2007
o odstopanju od uredb (ES) št. 2058/96, (ES) št. 1964/2006 in (ES) št. 1002/2007 glede datumov za vložitev zahtevkov za uvozna dovoljenja in za njihovo izdajo decembra 2007 v okviru tarifnih kvot za riž
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem po zaključku pogajanj v okviru člena XXIV.6 GATT (1), in zlasti člena 1(1) Uredbe,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (2) in zlasti člena 13(1) Uredbe,
ob upoštevanju naslednjega:
(1)
Uredba Komisije (ES) št. 2058/96 z dne 28. oktobra 1996 o odprtju in upravljanju tarifnih kvot za lomljen riž s tarifno oznako KN 1006 40 00 za proizvodnjo pripravkov hrane s tarifno oznako KN 1901 10 (3) vsebuje posebne določbe za vložitev zahtevkov za uvozna dovoljenja in za njihovo izdajo za lomljen riž v okviru kvote 09.4079.
(2)
Uredba Komisije (ES) št. 1964/2006 z dne 22. decembra 2006 o podrobnih pravilih za odprtje in upravljanje uvozne kvote za riž s poreklom iz Bangladeša ob uporabi Uredbe Sveta (EGS) št. 3491/90 (4) vsebuje posebne določbe za vložitev zahtevkov za uvozna dovoljenja in za njihovo izdajo za riž s poreklom iz Bangladeša v okviru kvote 09.4517.
(3)
Uredba Komisije (ES) št. 1002/2007 z dne 29. avgusta 2007 o podrobnih pravilih za uporabo Uredbe Sveta (ES) št. 2184/96 o uvozu riža, ki izvira in prihaja iz Egipta v Skupnost (5) vsebuje posebne določbe za vložitev zahtevkov za uvozna dovoljenja in za njihovo izdajo za riž v okviru kvote 09.4094.
(4)
Ob upoštevanju praznikov v letu 2007 je treba določiti odstopanje od uredb (ES) št. 2058/96, (ES) št. 1964/2006 in (ES) št. 1002/2007 glede datumov za vložitev zahtevkov za uvozna dovoljenja in za njihovo izdajo, da se zagotovi spoštovanje obsega zadevnih kvot.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
1. Z odstopanjem od drugega pododstavka člena 2(1) Uredbe (ES) št. 2058/96 zahtevkov za uvozna dovoljenja za lomljen riž v okviru kvote 09.4079 za leto 2007 ni mogoče vložiti po 17. decembru 2007 po 13. uri (po bruseljskem času).
2. Z odstopanjem od člena 4(3) Uredbe (ES) št. 1964/2006 zahtevkov za uvozna dovoljenja za riž s poreklom iz Bangladeša v okviru kvote 09.4517 za leto 2007 ni mogoče vložiti po 17. decembru 2007 po 13. uri (po bruseljskem času).
3. Z odstopanjem od člena 2(3) Uredbe (ES) št. 1002/2007 zahtevkov za uvozna dovoljenja za riž, ki izvira in prihaja iz Egipta, v okviru kvote 09.4094 za leto 2007 ni mogoče vložiti po 14. decembru 2007 po 13. uri (po bruseljskem času).
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. oktobra 2007

Labels: 3
17
18